Meddelelse fra Kommissionen

Retningslinjer for gennemførelse af forordningen om den fælles digitale portal

Arbejdsprogram for 2019-2020

(2019/C 257/01)

Indledning

Europa-Parlamentets og Rådets forordning (EU) 2018/1724 (1) om oprettelse af en fælles digital portal har til formål at styrke onlineadgang til oplysninger, administrative procedurer og bistandstjenester, som borgere og virksomheder har brug for til at bevæge sig i Unionen og til at handle, etablere sig og udvide deres virksomhed i en anden medlemsstat.

I henhold til forordningens artikel 31, stk. 1, skal der vedtages et årligt arbejdsprogram, som skal fastlægge foranstaltninger til at lette gennemførelsen af forordningen, navnlig foranstaltninger:

— til at forbedre præsentationen af konkrete oplysninger inden for de områder, der er opført i bilag I, og til at lette den rettidige gennemførelse ved de kompetente myndigheder på alle niveauer af kravene om at tilvejebringe oplysninger

— til at lette overholdelse af artikel 6 om digitalisering af procedurer og artikel 13 om grænseoverskridende adgang til onlineprocedurer

— til at sikre en ensartet overholdelse af kravene til kvalitet af oplysninger, procedurer og bistandstjenester, der er fastsat i artikel 9-12

— i tilknytning til promoveringen af portalen, jf. artikel 23, stk. 2.

Formålet med disse retningslinjer fra Kommissionen er at beskrive disse foranstaltninger og fastlægge en detaljeret tidsplan for de enkelte skridt i gennemførelsen af dem. Den 26. februar 2019 blev denne liste drøftet med portalkoordinationsgruppen i henhold til forordningens artikel 31, stk. 2.

Eftersom en række foranstaltninger løber parallelt frem mod fristen i december 2020, omfatter dette første arbejdsprogram perioden frem til lanceringen af den fælles digitale portal, dvs. fra juli 2019 til december 2020.

Gennemførelsen af arbejdsprogrammet vil blive overvåget både via portalkoordinationsgruppens onlinesamarbejdsplatform og på møder i portalkoordinationsgruppen.

I denne meddelelse fra Kommissionen forstås ved:

— »kompetent myndighed«: en myndighed eller et organ i en medlemsstat, der er etableret på nationalt, regionalt eller lokalt niveau, og som har bestemte ansvarsområder vedrørende de oplysninger, procedurer og bistands- og problemløsningstjenester, der er omfattet af denne forordning

— »nationale koordinatorer«: repræsentanter, der er udpeget af medlemsstaterne i medfør af artikel 28 i forordningen om den digitale portal.

1. Kvalitet af oplysninger og tjenester

Mål nr. 1.1: tilgængelige oplysninger

Reference: Forordningens artikel 4 og 5 om adgang til oplysninger, artikel 9 om kvalitet af oplysninger om rettigheder, forpligtelser og regler.

Baggrund

Portalen giver borgere og virksomheder oplysninger, der er tilstrækkeligt omfattende til, at de har mulighed for at udøve deres rettigheder og pligter i medfør af EU-retten og den nationale ret, herunder oplysninger om håndtering af administrative procedurer.

Bilag I til forordningen indeholder en liste over områder, hvor Kommissionen og medlemsstaterne skal sikre, at alle de oplysninger, der er relevante for borgere og virksomheder, gives online inden den 12. december 2020. For at undgå overlap (jf. mål nr. 1.4) offentliggør Kommissionen oplysninger om rettigheder og forpligtelser, der gælder i hele EU, på Dit Europa-portalen (2), og medlemsstaterne offentliggør de fleste af de krævede oplysninger om national gennemførelse på deres portaler. Kommissionen og medlemsstaterne er blevet enige om, hvordan områderne i bilag 1 deles mellem EU's websteder og websteder på nationalt plan. Et fælles søgeredskab skal sikre, at det er nemt for brugere af portalen at finde alle oplysninger.

Den aktuelle version af Dit Europa-portalen dækker allerede de fleste rettigheder og forpligtelser, der gælder i hele EU. Den indeholder også oplysninger fra medlemsstaternes myndigheder om national gennemførelse af nogle af de områder, der er anført i bilag I. Inden den 12. december 2020 vil det nationale indhold på Dit Europa blive udfaset, efterhånden som det erstattes af oplysninger på de nationale websteder. Kommissionen har foreslået retningslinjer for, hvordan det nationale indhold, der nu er tilgængeligt på Dit Europa, kan genanvendes eller gengives på de nationale websteder.

Hvordan og hvornår?

Hvornår Hvad Hvem 3.-4. kvartal 2019 For alle områder i bilag I fastlægges, om de oplysninger, der skal dækkes på nationalt plan, er online Udpeg de ansvarlige myndigheder Udarbejd en arbejdsplan for at afhjælpe manglende oplysninger på nationalt plan Nationale koordinatorer Inden 4. kvartal 2019 Giv grundlæggende retningslinjer for de områder i bilag I, der ikke på nuværende tidspunkt er medtaget på Dit Europa Kommissionen 1.-2. kvartal 2020 Udfyld manglende oplysninger på nationalt plan Nationale koordinatorer Kompetente myndigheder 1.-2. kvartal 2020 Udfyld manglende oplysninger på EU-plan Kommissionen 2. kvartal 2020 Midtvejsevaluering af fremskridt mod fuld dækning af områderne i bilag I Nationale koordinatorer Kommissionen 2. kvartal 2020 Offentliggør link til nationale oplysninger i et fælles register, der skal anvendes i forbindelse med søgefunktionen Nationale koordinatorer Kommissionen 3.-4. kvartal 2020 Afprøv, afhjælp fejl, og forbedr søgefunktionen Kommissionen 4. kvartal 2020 Alle de områder, der er anført i bilag I, skal dækkes på det påkrævede niveau (EU eller nationalt) Kommissionen Nationale koordinatorer

Mål nr. 1.2: kvalitet af oplysningerne og oplysninger om procedurer, herunder brugervenlighed og webtilgængelighed

Reference: Forordningens artikel 8 om kvalitetskrav vedrørende webtilgængelighed og artikel 9 om kvalitet af oplysninger om rettigheder, forpligtelser og regler.

Baggrund

Portalen skal give oplysninger, der er brugervenlige, velstrukturerede og opstillet på en hensigtsmæssig måde. Indholdet bør være nøjagtigt og opdateret og omfatte dato for seneste opdatering. Navnet på den myndighed, der er ansvarlig for oplysningen, samt kontaktoplysninger til relevante bistands- eller problemløsningstjenester bør angives. Indholdet bør ledsages af henvisninger til retsakter, tekniske specifikationer og retningslinjer.

Websteder, der forvaltes af medlemsstaternes myndigheder, skal være i overensstemmelse med bestemmelserne om webtilgængelighed (jf. Europa-Parlamentets og Rådets direktiv (EU) 2016/2102 (3)). Forordningen udvider dette krav til websteder, der forvaltes af Kommissionen, og som er medtaget på portalen.

Kommissionen har foreslået nogle indledende retningslinjer for, hvordan disse krav kan opfyldes, baseret på dens erfaringer med forvaltningen af Dit Europa-portalen.

Hvordan og hvornår?

Hvornår Hvad Hvem 3.-4. kvartal 2019 Del retningslinjer fra Kommissionen med kompetente myndigheder, eller indarbejd dem i eksisterende retningslinjer for kvalitetsforvaltning af indhold på websteder Opret en metode til overvågning af kvaliteten af indhold på websteder, der bliver omfattet af portalen Nationale koordinatorer Kompetente myndigheder 3. kvartal 2019-4. kvartal 2020 Regelmæssig udveksling af standarder for kvalitet og tilgængelighed samt god praksis Nationale koordinatorer inden for rammerne af portalkoordinationsgruppen 4. kvartal 2020 Alle relevante oplysninger skal være af den rette kvalitet — relevante, tilgængelige samt i overensstemmelse med de krav, der er fastlagt i forordning (EU) 2018/1724 Kommissionen Nationale koordinatorer

Mål nr. 1.3: oversættelse af oplysninger

Reference: Forordningens artikel 9 og 12 om krav til oversættelse og kvalitet

Baggrund

For at de tjenester, der tilbydes via portalen, bliver tilgængelige for et bredt udvalg af brugere, skal forklaringer af bestemmelser, procedurer, og hvad man kan forvente fra bistandstjenester, der er omfattet af portalen, som minimum fremlægges på et sprog, som de fleste brugere kan forstå. Dette sprog er defineret som »Unionens officielle sprog, der forstås bredt af det størst mulige antal grænseoverskridende brugere«. Forordningens artikel 12, stk. 3, giver en yderligere afklaring ved at henvise til det sprog, »der hyppigst læres som fremmedsprog af brugere i hele Unionen.« I praksis bør sproget være engelsk for de fleste nationale websteder. Kommissionen vil på sine egne websteder fortsat oversætte oplysninger om rettigheder og procedurer, der anvendes ensartet i hele EU, til alle EU-sprog.

Kommissionen vil støtte medlemsstaterne i denne opgave ved at stille en oversættelsestjeneste (menneskelig oversættelse) til rådighed. I betragtning af budgetbegrænsninger bør grundlæggende oplysninger prioriteres ved brugen af denne tjeneste inden for alle de områder, der er opført i bilag I, efterfulgt af eventuelle yderligere oplysninger, forklaringer om bistandstjenester og vejledninger i procedurer.

Hvordan og hvornår?

Hvornår Hvad Hvem 3. kvartal 2019 Informer medlemsstaterne om ordninger vedrørende oversættelsestjenesten, herunder mængden af oversættelser pr. medlemsstat og regler for den bedste brug af tjenesten Kommissionen 3.-4. kvartal 2019 Udarbejd en oversigt over de enkelte kompetente myndigheders behov for oversættelser Prioriter behov i lyset af den tilgængelige oversættelsesmængde Nationale koordinatorer 1. kvartal 2020 Stil link til oversættelsestjenesten til rådighed for nationale koordinatorer Kommissionen 1.-4. kvartal 2020 Indsend anmodninger om oversættelse Nationale koordinatorer 2.-3. kvartal 2020 Tildel oversættelsesmængder igen, hvis det er nødvendigt for at sikre optimal brug af oversættelsesfaciliteten Kommissionen 2.-4. kvartal 2020 Gør oversættelser tilgængelige på nationale websteder Nationale koordinatorer

Mål nr. 1.4: forhindring af overlapning

Reference: Betragtning 17 og 55, artikel 19, stk. 6, og artikel 30 i forordningen

Baggrund

I forordningen opfordres medlemsstaterne og Kommissionen til at oplyse enkelte kilder til hver oplysningsdel, der kræves til portalen, for, når det er muligt, at undgå delvis eller hel overlapning. Dette er for at undgå forveksling blandt brugerne, der står over for forskellige portaler med tilsvarende, men ikke identiske oplysninger på nogle områder. En målsætning om enkelte kilder til oplysninger vil også gøre opdateringer nemmere og reducere risikoen for at fremlægge uoverensstemmende oplysninger.

Kun oplysninger, der alene er rettet mod borgere og virksomheder, og som indeholder en forklaring af deres relevante rettigheder og forpligtelser, må lægges op på portalen. Oplysningerne bør ikke blandes med andet indhold, såsom oplysninger om politik under udarbejdelse, der er rettet mod et andet publikum.

Kommissionen arbejder på at indarbejde oplysninger på EU-plan, der er rettet mod borgere og virksomheder, om deres rettigheder i medfør af det indre marked på Dit Europa (4).

Kommissionen har sammen med medlemsstaterne fastlagt, hvilke områder i bilag I, Dit Europa eller andre websteder, der forvaltes af Kommissionen, skal dække, og på hvilke områder der skal foreligge nationale oplysninger.

Hvordan og hvornår?

Hvornår Hvad Hvem 3. kvartal 2019-4. kvartal 2020 Alle oplysninger på EU-plan om rettigheder på det indre marked, der vedrører borgere eller virksomheder, skal alene integreres på Dit Europa, undtagen hvis sådanne oplysninger skal medtages i EU-portaler, der oprettes ved en separat retsakt Kommissionen 3. kvartal 2019-4. kvartal 2020 Oplysninger om regler, der gælder for borgere og virksomheder, og som fremlægges på Dit Europa, skal tydeligt adskilles fra oplysninger om politik under udarbejdelse, der er beskrevet på Kommissionens websted og de enkelte GD'ers websteder Kommissionen 3. kvartal 2019-4. kvartal 2020 Udarbejd en integreret tilgang, der omfatter portaler, som er oprettet ved en separat retsakt, og portalen for at sikre et fælles udseende og indtryk og for at undgå overlapning Kommissionen 3. kvartal 2019-4. kvartal 2020 Udarbejd en integreret tilgang på nationalt plan for at undgå overlapninger af oplysninger om bestemte områder mellem forskellige nationale portaler Nationale koordinatorer Kompetente myndigheder

2. IT-udvikling, digitalisering af procedurer, dataindsamling

Mål nr. 2.1: digitalisering af procedurer

Reference: Artikel 6 i forordningen om procedurer, der tilbydes fuldt ud online.

Baggrund

Portalen giver brugerne nem adgang til nationale administrative procedurer. Med henblik herpå kræves det i henhold til forordningen, at alle medlemsstater sikrer, at brugerne kan få adgang til og gennemføre alle de procedurer, der er anført i bilag II, fuldt ud online. Det betyder, at brugeren skal have mulighed for at tage alle skridt elektronisk, på afstand og ved hjælp af en onlinetjeneste. Forordningen indeholder også en ikke-udtømmende liste over specifikke kriterier, der skal opfyldes (jf. artikel 6).

Den sidste frist for digitalisering af procedurer er december 2023, men medlemsstaterne bør påbegynde dette arbejde allerede nu og finde muligheder for at gennemføre kravene i god tid før fristen som led i de løbende e-forvaltningsprogrammer.

EU-programmer hjælper medlemsstaterne med at nå dette mål, f.eks. inden for rammerne af Horisont 2020-rammeprogrammet (5) (H2020), Connecting Europe-faciliteten (6) (CEF), ISA2-programmet (7) og EFRU (8). Kompetente myndigheder opfordres til at kontakte deres nationale koordinatorer med ansvar for de finansielle programmer i deres medlemsstat.

Hvordan og hvornår?

Hvornår Hvad Hvem 3.-4. kvartal 2019 Verificer, hvilke af procedurerne i bilag II der allerede er tilgængelige online i overensstemmelse med kriterierne i artikel 6 Udpeg de ansvarlige myndigheder Del oplysninger med koordinationsgruppen Nationale koordinatorer Kompetente myndigheder 3.-4. kvartal 2019 Retningslinjer for »fuldt ud online«-procedurer, såsom tjeklister, eksempler på god praksis, principper for interoperabilitet Kommissionen 1. kvartal 2020 Udpeg resterende mangler Del oplysninger med koordinationsgruppen Nationale koordinatorer Kompetente myndigheder 1. kvartal 2020 Drøft god praksis og udfordringer vedrørende digitalisering af procedurerne i bilag II Drøft resultatet af forundersøgelsen af ISA2-formulargenerator og de næste skridt Drøft behovet og mulighederne for (sam-)finansiering af nationale digitaliseringsforanstaltninger Nationale koordinatorer inden for rammerne af koordinationsgruppen 2. kvartal 2020 Udarbejd nationale arbejdsplaner for at afhjælpe de resterende mangler på nationalt plan Nationale koordinatorer 3. kvartal 2020-4. kvartal 2023 Overvåg fremskridtene med digitalisering af procedurerne i bilag II i alle medlemsstaterne Koordinationsgruppe p. m. 4. kvartal 2023 Alle procedurerne i bilag II skal være fuldt ud online Nationale koordinatorer Kompetente myndigheder

Mål nr. 2.2: grænseoverskridende brugeres adgang til onlineprocedurer

Reference: Artikel 13 i forordningen om grænseoverskridende adgang til onlineprocedurer.

Baggrund

Ifølge forordningen skal de procedurer, der allerede er online, være (gøres) fuldt tilgængelige for grænseoverskridende brugere. Det vil sige, at hvis en procedure er tilgængelig for en statsborger i en bestemt medlemsstat, skal alle skridt i den også være tilgængelige for brugere fra andre medlemsstater eller for brugere fra samme medlemsstat, der bor i en anden medlemsstat, eller som tidligere har boet, arbejdet, studeret eller drevet virksomhed i en anden medlemsstat.

Medlemsstaterne kan — hvis det er nødvendigt — benytte en alternativ separat teknisk løsning til grænseoverskridende brugere. De bør dog i disse situationer være særligt opmærksomme på at sikre, at procedurerne giver samme resultat, og at de ikke medfører ekstra byrder end de procedurer, der tilbydes de nationale brugere.

Der bør især være fokus på hindringer for grænseoverskridende brugere såsom felter, der kræver nationale telefonnumre, nationale præfikser for telefonnumre eller nationale postnumre, betaling af gebyrer, som kun kan ske gennem systemer, der ikke (generelt) er til rådighed for grænseoverskridende brugere, mangel på detaljerede forklaringer på et sprog, som forstås af grænseoverskridende brugere, manglende muligheder for at indgive elektronisk dokumentation fra myndigheder, der er beliggende i en anden medlemsstat, og manglende accept af elektroniske identifikationsmidler, der er udstedt i andre medlemsstater.

På visse områder (f.eks. direktivet om tjenesteydelser, direktivet om anerkendelse af erhvervsmæssige kvalifikationer, direktiverne om offentlige indkøb) er grænseoverskridende brugeres ikkediskriminerende adgang allerede et retligt krav sammen med princippet om ikkeforskelsbehandling, der er indskrevet i traktaten om Den Europæiske Unions funktionsmåde.

Hvordan og hvornår?

Hvornår Hvad Hvem 3.-4. kvartal 2019 Retningslinjer og praktisk tjekliste for, hvordan det sikres, at nationale onlineprocedurer er fuldt tilgængelige for grænseoverskridende brugere Kommissionen i samarbejde med nationale koordinatorer 1.-2. kvartal 2020 Udpeg de resterende hindringer (f.eks. tekniske, funktionsmæssige, organisatoriske og juridiske) Udarbejd en plan for, hvordan de løses Nationale koordinatorer Kompetente myndigheder 1. kvartal 2020 Del retningslinjerne med de relevante myndigheder, eller indarbejd anbefalinger i eksisterende retningslinjer om kvalitet i udviklingen af onlineprocedurer Nationale koordinatorer 1.-4. kvartal 2020 Udveksling af god praksis inden for rammerne af koordinationsgruppen Overvågning af udviklingen Nationale koordinatorer p. m. 4. kvartal 2023 Onlineprocedurer skal være tilgængelige for grænseoverskridende brugere på en ikkediskriminerende måde Nationale koordinatorer Kompetente myndigheder

Mål nr. 2.3: bidrag til udviklingen af IT-værktøjer på EU-plan og sikring af interoperabilitet mellem europæiske og nationale IT-værktøjer

Reference: Artikel 21 i forordningen om forpligtelser for IKT-applikationerne bag portalen.

Baggrund:

Som fastlagt i forordningen skal portalens funktionalitet sikres ved hjælp af tekniske værktøjer, der er udviklet af Kommissionen i tæt samarbejde med medlemsstaterne. Disse omfatter: en søgefunktion og en fælles vejviser til bistandstjenester, der leder slutbrugere hen til oplysninger, procedurer og bistandstjenester, et brugerfeedbackredskab om kvaliteten af tjenesterne, et brugerfeedbackredskab om hindringer på det indre marked, et værktøj til indsamling af brugerstatistikker og et dashboard som grænseflade til offentlige myndigheder.

Metoder til indsamling og udveksling af data vedrørende feedback om kvalitet og statistikker vil blive fastlagt i gennemførelsesretsakter.

Kommissionen har bestilt undersøgelser, der har foreslået det tekniske grundlag for disse værktøjer ved at definere krav, en IT-arkitektur og en analyse af forhold vedrørende interoperabilitet. Status for udviklingen er blevet forelagt de nationale koordinatorer.

Hvordan og hvornår?

Hvornår Hvad Hvem 3. kvartal 2019 Informer koordinationsgruppen om resultatet af de undersøgelser, som er gennemført af Kommissionen om portalens IT-værktøjer (2018-2019) Kommissionen Søgefunktion og fælles vejviser til bistandstjenester 4. kvartal 2019 Undersøg, hvordan indsamling af links til linkfortegnelsen kan automatiseres Kommissionen Nationale koordinatorer 1. kvartal 2020 Informer nationale koordinatorer om, hvordan links til fortegnelsen tilgås og gøres tilgængelige Kommissionen 1. kvartal 2020 Afprøvningsperiode for søgefunktionen og linkfortegnelse samt afprøvning af den fælles vejviser til bistandstjenester Kommissionen Nationale koordinatorer 3. kvartal 2020 Kommissionen fremlægger betaversionen af søgefunktionen og den fælles vejviser til bistandstjenester for de nationale koordinatorer Kommissionen Nationale koordinatorer Brugerfeedback om kvalitet og brugerstatistik 3.-4. kvartal 2019 Kommissionen indhenter udtalelser fra de nationale koordinatorer om gennemførelsesretsakterne Kommissionen Nationale koordinatorer 4. kvartal 2019-1. kvartal 2020 Kommissionen hører de nationale koordinatorer om udviklingen af det fælles brugerfeedbackredskab Kommissionen Nationale koordinatorer De kompetente myndigheder med ansvar for bistandstjenester inden for rammerne af deres respektive net 2. kvartal 2020 Vedtagelse af gennemførelsesretsakten/-erne Kommissionen SDGR-udvalg 1.-2. kvartal 2020 Udarbejd en oversigt over, hvilke nationale websteder der kommer til at indgå i portalen, hav et eksisterende feedbackredskab og et eksisterende redskab til indsamling af statistikker, og hvilke websteder der skal forbindes med det fælles brugerfeedbackredskab, og/eller indfør et nyt redskab til at indsamle statistikker Kommissionen Nationale koordinatorer 1.-2. kvartal 2020 Udvikling af feedbackredskabet om kvalitet og redskabet til indsamling af brugerstatistikker Kommissionen 3. kvartal 2020 Stil link til det fælles brugerfeedbackredskab til rådighed for de nationale koordinatorer Kommissionen 4. kvartal 2020 Sørg for, at hver tjeneste, der er en del af portalen, og som ikke råder over et eksisterende feedbackredskab, overholder kravene i gennemførelsesretsakten til det fælles brugerfeedbackredskab Ellers skal der sørges for, at den feedback, der indsamles via eksisterende feedbackredskaber, overholder gennemførelsesretsakten, og at de aftalte data gøres tilgængelige via det fælles dashboard Nationale koordinatorer Kompetente myndigheder 4. kvartal 2020 Sørg for, at indsamling af statistikker overholder gennemførelsesretsakten, og at de aftalte data stilles til rådighed for Kommissionen og de andre nationale koordinatorer Nationale koordinatorer Kompetente myndigheder Brugerfeedback om hindringer på det indre marked 3. kvartal 2019 Kommissionen hører de nationale koordinatorer om udviklingen af brugerfeedbackredskabet vedrørende hindringer på det indre marked og systemet til indsamling af aggregerede data fra bistandstjenesterne Kommissionen Nationale koordinatorer 4. kvartal 2019-3. kvartal 2020 Udarbejdelse af IT-redskaber Kommissionen Fælles dashboard 1. kvartal 2020 Kommissionen fremlægger betaversionen af redskabet, som vil have begrænsede funktioner, for de nationale koordinatorer: sender link til fortegnelsen og sender anmodninger om oversættelser Kommissionen Nationale koordinatorer 1. kvartal 2020 Informer nationale koordinatorer om, hvordan links til fortegnelsen og anmodninger om oversættelse indsendes Kommissionen 1.-3. kvartal 2020 Udarbejdelse af det fælles dashboard med fuld kapacitet Kommissionen 3. kvartal 2020 Informer nationale koordinatorer om, hvordan det fælles dashboard tilgås og anvendes Kommissionen 4. kvartal 2020 Lancering af portalen

Mål nr. 2.4: engangsprincippet

Reference: Artikel 14 i forordningen om det tekniske system til grænseoverskridende elektronisk udveksling af dokumentation og anvendelsen af engangsprincippet.

Baggrund

I henhold til forordningen vil Kommissionen i samarbejde med medlemsstaterne etablere et teknisk system til elektronisk udveksling til de onlineprocedurer, der er opført i bilag II til forordningen, og til de procedurer, der er fastsat i direktivet om tjenesteydelser (9), direktivet om anerkendelse af erhvervsmæssige kvalifikationer (10) og to direktiver om offentlige indkøb (Europa-Parlamentets og Rådets Direktiv 2014/24/EU (11) og 2014/25/EU (12)).

Hvordan og hvornår?

Hvornår Hvad Hvem 1. kvartal 2019-3. kvartal 2020 Enkeltstående forberedende tiltag under CEF for at analysere eksisterende tekniske løsninger (fra TOOP-projektet og tilgængeligt på nationalt plan), deling af erfaringer, støtte til grænseoverskridende interoperabilitet samt vurdering af medlemsstaternes parathed Kommissionen Nationale koordinatorer Kompetente myndigheder 3. kvartal 2019 Informer de nationale koordinatorer om status for og resultatet af engangspilotprojekterne og -undersøgelserne Kommissionen 3. kvartal 2019-2. kvartal 2021 Vurder på nationalt plan de digitale procedurers egnethed til indarbejdelse af engangsskridtet Udarbejd en arbejdsplan for lukning af huller Nationale koordinatorer Kompetente myndigheder 3. kvartal 2019-2. kvartal 2020 Afvikl, hvis det er muligt, et pilotprojekt, der omfatter et bredt udvalg af portalens procedurer Kommissionen Nationale koordinatorer Kompetente myndigheder 1.-3. kvartal 2020 Drøft indholdet til gennemførelsesretsakten Kommissionen Nationale koordinatorer Kompetente myndigheder 3.-4. kvartal 2020 Kommissionen indhenter udtalelser fra nationale koordinatorer om udkastet til gennemførelsesretsakt og om grundlæggende samt almene tjenester under udarbejdelse Kommissionen Nationale koordinatorer p.m. 2. kvartal 2021 Vedtagelse af gennemførelsesretsakt Kommissionen p. m. 4. kvartal 2023 Når det tekniske engangssystem er indført og klart til brug

3. Bistandstjenester

Mål nr. 3.1: tilgængelige oplysninger om bistandstjenester og kvaliteten af dem

Reference: Artikel 7, 11 og 16 i forordningen om adgang til bistands- og problemløsningstjenester, kvaliteten af oplysninger om bistands- og problemløsningstjenester og om kvalitetskrav vedrørende bistands- og problemløsningstjenester.

Baggrund

Portalen giver brugerne let adgang til en lang række bistandstjenester. For at få den bedste oplevelse bør slutbrugerne desuden, før de indsender en anmodning om bistand, vide, hvad de kan forvente af disse tjenester, og på hvilke betingelser de kan bruge dem. Bistandstjenester skal online offentliggøre en klar og brugervenlig forklaring af den tilbudte tjeneste, jf. artikel 11. For at være tilgængelig for de fleste brugere skal denne forklaring som udgangspunkt være på engelsk (et af Unionens officielle sprog, der »forstås bredt af det størst mulige antal grænseoverskridende brugere«, jf. mål nr. 1.3). Som for andre tjenester på portalen skal bistandstjenester være af højeste kvalitet, og de skal opfylde de kvalitetskriterier, der er nævnt i forordningen. Kvaliteten overvåges via brugerfeedback og statistikker.

Disse krav er obligatoriske for de bistandstjenester, der er opført i bilag III til forordningen. Kommissionen har kortlagt status for og udpeget mangler vedrørende disse tjenester.

Derudover kan Kommissionen og de nationale koordinatorer benytte andre bistandstjenester, hvis de opfylder de betingelser, der fremgår af forordningen. I 2019 og 2020 vil fokus være på forberedelse til inddragelse af bistandstjenester, der er finansieret eller samfinansieret og/eller forvaltet af Kommissionen, såsom europæiske forbrugercentre, IPR-helpdesken, den del af Enterprise Europe-netværket, der omhandler områder, som er omfattet af portalen, SOLVIT eller Dit Europa — Råd & Vink.

Hvor det er nødvendigt for at opfylde brugernes behov, kan nationale koordinatorer også foreslå Kommissionen at vælge private eller halvprivate bistandstjenester, hvis de opfylder portalens kvalitetskrav.

Hvordan og hvornår?

For tjenester i bilag III:

Hvornår Hvad Hvem 3. kvartal 2019 Giv de nationale koordinatorer en tjekliste for de kvalitetskrav, der skal tjekkes, herunder tilvejebringelse af oplysninger om bistandstjenesten Kommissionen 3. kvartal 2019-2. kvartal 2020 Afhjælp de registrerede mangler Kompetente myndigheder, koordineret af de nationale koordinatorer 1.-2. kvartal 2020 Stil link, beskrivelser og kontaktoplysninger på bistandstjenester, der skal medtages i vejviseren til bistandstjenester, til rådighed for Kommissionen Kompetente myndigheder, via de nationale koordinatorer 3. kvartal 2019-2. kvartal 2020 Regelmæssige udvekslinger om kvalitetsstandarder, om hvordan der leveres oplysninger om tjenesten og om god praksis Portalkoordinationsgruppen 3.-4. kvartal 2020 Afprøv, afhjælp fejl, forbedr vejviseren til bistandstjenester Kommissionen 4. kvartal 2020 Lancer vejviseren til bistandstjenester

For tjenester, der er finansieret og/eller forvaltet af Kommissionen, og som anmoder om at blive inddraget:

Hvornår Hvad Hvem Inden 3. kvartal 2019 Udtryk ønske om inddragelse Kommissionen efter drøftelse med de kompetente myndigheder inden for rammerne af deres respektive net 3. kvartal 2019 Giv de nationale koordinatorer og de kompetente myndigheder en forklaring af procedurerne og en tjekliste over de kvalitetskrav, der skal tjekkes, før der foreslås en ny tjeneste, der skal inddrages, herunder oplysninger om bistandstjenesten Kommissionen 3. kvartal 2019 Afslut statusanalysen, og udpeg mangler Kommissionen, efter drøftelse med de kompetente myndigheder 3. kvartal 2019 Informer portalkoordinationsgruppen om ønsket om inddragelse samt resultaterne af analysen Kommissionen 3. kvartal 2019-2. kvartal 2020 Afhjælp de registrerede mangler De kompetente myndigheder, koordineret af Kommissionen (net) 1. kvartal 2020 Rapport til portalkoordinationsgruppen om igangværende arbejde Kommissionen 1.-2. kvartal 2020 Stil link, beskrivelser og kontaktoplysninger på bistandstjenester, der skal medtages i vejviseren til bistandstjenester, til rådighed for Kommissionen Kompetente myndigheder, via Kommissionen 3. kvartal 2019-2. kvartal 2020 Regelmæssige udvekslinger om kvalitetsstandarder, om hvordan der leveres oplysninger om tjenesten og om god praksis De kompetente myndigheder, koordineret af Kommissionen (net) 3. kvartal 2020 Informer koordinationsgruppen om opfyldelse af alle krav Indsend alle resterende elementer, der er nødvendige for at indarbejde vejviseren til bistandstjenester til Kommissionen Kompetente myndigheder, via Kommissionen 3.-4. kvartal 2020 Afprøv, afhjælp fejl, forbedr vejviseren til bistandstjenester Kommissionen 4. kvartal 2020 Lancer vejviseren til bistandstjenester

4. Promovering

Mål nr. 4.1: promovering af portalen

Reference: Artikel 22 og 23 i forordningen om promovering, navn, logo og kvalitetsmærke

Baggrund

Portalen med navnet »Your Europe« vil give brugere let adgang til en lang række tjenester af høj kvalitet. »Your Europe« og pålideligheden af tjenesterne på portalen skal markedsføres over for slutbrugerne.

Til det formål har Kommissionen, i tæt samarbejde med portalkoordinationsgruppen, vedtaget et logo, der fungerer som kvalitetsmærke for »Your Europe« (13). De nationale koordinatorer har modtaget logoet og de retningslinjer, der forklarer brugen af det. Dette logo skal sammen med et link til portalen gøres synligt og tilgængeligt fra alle de websteder, der indgår i portalen.

Derudover skal Kommissionen og medlemsstaterne øge mulighederne for at finde »Your Europe« og kendskabet til portalen blandt slutbrugerne. Aktiviteter til at promovere »Your Europe« og de websteder, der indgår i den, skal koordineres.

Hvordan og hvornår?

Hvornår Hvad Hvem 3. kvartal 2019-4. kvartal 2020 Forbered tilføjelsen af logoet på alle websteder, der kommer til at fremgå af linkfortegnelsen Kommissionen Nationale koordinatorer Kompetente myndigheder 3. kvartal 2019-4. kvartal 2020 Forbered tilføjelsen af linket til portalen på alle websteder, der kommer til at fremgå af linkfortegnelsen Kommissionen Nationale koordinatorer Kompetente myndigheder 4. kvartal 2020 Sørg for, at logo og link tilføjes på alle websteder, der fremgår af linkfortegnelsen Kommissionen Nationale koordinatorer Kompetente myndigheder 3. kvartal 2019-4. kvartal 2020 Søgemaskineoptimering af Your Europe i søgemaskiner, der er tilgængelige for den brede offentlighed Kommissionen 3. kvartal 2019-4. kvartal 2020 Promovering af portalen til nationale og kompetente myndigheder Nationale koordinatorer Kommissionen 3. kvartal 2019-2. kvartal 2020 Udarbejd en koordineret kommunikationsplan Kommissionen Nationale koordinatorer 3.-4. kvartal 2020 Gennemfør kommunikationsplanen Kommissionen Nationale koordinatorer Kompetente myndigheder

(1) EUT L 295 af 21.11.2018, s. 1.

(2) Og på Kommissionens websteder, der er oprettet på et juridisk grundlag.

(3) EUT L 327 af 2.12.2016, s. 1.

(4) Undtagen hvad der vedrører Kommissionens websteder, der er oprettet på et juridisk grundlag.

(5) https://ec.europa.eu/info/funding-tenders/opportunities/portal/screen/programmes/h2020.

(6) https://ec.europa.eu/inea/en/connecting-europe-facility.

(7) https://ec.europa.eu/isa2/isa2_en.

(8) Den Europæiske Fond for Regionaludvikling.

(9) Europa-Parlamentets og Rådets Direktiv 2005/36/EF (EUT L 255 af 30.9.2005, s. 22).

(10) Europa-Parlamentets og Rådets Direktiv 2006/123/EF (EUT L 376 af 27.12.2006, s. 36).

(11) EUT L 94 af 28.3.2014, s. 65.

(12) EUT L 94 af 28.3.2014, s. 243.

(13) Løbende proces, der gennemføres ved vedtagelse af dette årlige arbejdsprogram.